Ive 2024 maailm almosvalastâllâm palhâšumeh

Ive 2024 maailm almosvalastâllâm palhâšumeh láá palhâšumeh, maid Aalmugijkoskâsâš almosvalastâllâm kuávdášornijdume keigij juovlâmáánu 1. peeivi 2024 Monacost. Palhâšumeh keigejuvvojii motomáid almosvalastâlleid, kiäh piergejii pyereest ive 2024.

Palhâšumeh
Ive maailmvalastâllee – Nisoneh
Vuáládâheennâmlâš kuhes mađhij käččee Sifan Hassan nomâttui ive almosvalastâllen.

Ive maailmvalastâllee – Almaah
Botswanalâš sprintter Letsile Tebogo nomâttui ive almosvalastâllen. Tebogo vaaldij vuástá palhâšumes ton maŋa, ko sun šoodâi vuosmužžân afriklâžžân, kote vuoitij olympialijn 200 meetter määđhi aigijn 19,46. Sun kuođij tuáhásis ameriklii Kenny Bednarek já kievrâmuu vyeitteeiävtukkâs Noah Lyles.
Rađevalastâllâm – Nisoneh
Ovtâstumstaatâlâš Sydney McLaughlin-Levrone palhâšui rađevalastâllen, tastko sun rikoi jieijâs puáris maailmulâttâs 400 meetter äiđikaččâmist. Sun vuoitij kole aigijn 50,37 Pariisist.
Kieddivalastâllâm – Nisoneh
Ukrainalâš Yaroslava Machuchikh vuoitij nisonij kieddivalastâllâmpalhâšume, tastko sun pyeredij puáris maailmulâttâs alodâhnjuškiimist já njuškij 2,10 meetterist. Sun lâi eidu tiävdám 22 ihheed olympiakole vyeitidijnis.
Stadion ulguubeln – Nisoneh
Sifan Hassanân keigejui meid stadion ulguupiälásii valastâllâm palhâšume oskomettum puátusistis olympiamaratonist, mon sun vuoitij ton maŋa ko lâi vistig vuáittám rađe alne kyehti proonsi, vistig 5 000 meetter kaččâmist pakkâ šooŋâst já ton maŋa 10 000 meetter kaččâmist. Sunjin paasij tuše oovtâ peeivi vuoiŋâstemäigi 10 000 meetter já maraton kooskâst. Suu loppâčovgim maratonist lâi eromâš, tastko sun vuoitij etiopialii maailmulâttâs haldâšeijee Tigist Assefa tuše kulmáin sekuntáin.
Rađevalastâllâm – Almaah
Tebogo finnij meid almai palhâšume pyeremussân almosvalastâllen rađe alne.
Kieddivalastâllâm – Almaah
Ruátálâš stávránjuškejeijee Armand Duplantis vuoitij almai kieddivalastâllâmkategoria, tastko sun ij táppám ohtiigin ive 2024 ääigi. Sun vuoitij meid olympiakole uđđâ maailmulâttâssáin já njuškij 6,26 meetter aloduvvâst.
Stadion ulguubeln – Almaah
Etiopialâš maratonvyeittee Tamirat Tolan keigejui stadion ulguupiälááš palhâšume.
Pajaneijee täsni – Nisoneh
Etiopialâš eestâkäččee Sembo Alamyew finnij pajaneijee tääsni palhâšume.
Pajaneijee täsni – Almaah
Italialâš kukkodâhnjuškejeijee Mattia Furlani finnij pajaneijee tääsni palhâšume.

 Käldeeh 

Luokka:Almosvalastâllâmpalhâšumeh
maailm almosvalastâllâm palhâšumeh